**UPUTE AUTORIMA**

**STRUČNIH ČLANAKA ZA OBJAVU U PUBLIKACIJI**

**15. susreti Sekcije konzervatora-restauratora HMD-a**

**TEKST**

U zaglavlju rada treba navesti naslov rada ime i prezime autora, instituciju, točnu službenu adresu i e-mail adresu, te sažetak rada (cca 200 riječi).

Autori su obvezni navesti ključne riječi uz svoj rad (do 10 riječi).

Tekst je potrebno podijeliti u logične cjeline tj. (pod)poglavlja i dodijeliti im odgovarajuće (pod)naslove.

Molimo pridržavati se 5-6 autorskih kartica (cca 10 000 – 12 000 slovnih znakova, uključujući praznine).

Na kraju teksta navedite rednim brojem potpise pod fotografije i autore fotografija (npr. Slika 1. zatečeno stanje predmeta s vidljivom pukotinom u lijevom donjem uglu, foto: A. Horvat).

**OBLIKOVANJE TEKSTA**

Elektronički tekst isporučuje se kao neoblikovan tekst (bez uvlaka, tab označivanja i sl.) u .doc obliku, *Word for Windows*. Potrebno je koristiti font Calibri, veličina slova 12 i prored 1.5. Također, obvezno je lijevo poravnanje teksta.

Fotografije, grafikoni i slični prikazi se šalju se u posebnoj datoteci u formatu tif ili jpg u razlučivosti 300 dpi-a, u samom tekstu potrebno je jasno naznačiti gdje se ti prilozi moraju nalaziti (Slika 1).

**BILJEŠKE i POPIS LITERATURE**

Bilješke se navode na pripadajućem mjestu u tekstu u neprekinutom nizu od 1 naviše, kao fusnote. Njihovo navođenje, citiranje i izradu popisa literature provjerite u popratnom dokumentu „Susreti Sekcije\_navodenje literature\_citiranje“.

**RECENZIJE**

Stručne radove uredništvo šalje na dvije slijepe recenzije i tek nakon zadovoljavajućih recenzija prihvaća radove za objavu.

Podsjećamo da je **petak, 1. kolovoza 2025.** posljednji dan za slanje stručnih radova na e-mail adresu restauratori@hrmud.hr